Twee met kokaïen betrap | Nuus24
Johannesburg – Twee mense is in Queenstown in hegtenis geneem ná hulle met kokaïen in hulle besit betrap is, het die Oos-Kaapse polisie Donderdag gesê.'n 35-jarige Nigeriese man en 'n 30-jarige vrou is omstreeks 18:30 in hulle huis in Madeira Park in Queenstown in hegtenis geneem, het lt. Pumzile Makaulat gesê.Die polisie het op 'n wenk reageer, en op die kokaïen met 'n straatwaarde van R16 750 afgekom in die paartjie se huis.HUlle sal na verwagting Donderdag in die Queenstown-landdroshof verskyn. – Volg Nuus24 op Twitter. Wêreldbekende sjefs kook in SA | Maroela Media
George Calombaris (Foto: Verskaf)
Wêreldbekende sjefs soos Gary Mehigan, George Calombaris, Shannon Bennett en Matt Preston van die bekende televisiereeks MasterChef Australia sal binnekort die potte laat prut tydens die tweede Appetite Fest by Time Square in Pretoria.
Vanjaar sal die wenner van MasterChef Australia 2018, Sashi Cheliah, ook dié geleentheid bywoon.
Appetite Fest beplan om die grootste kulinêre- en vermaakfees te wees wat Pretoria nog gesien het. Dié drie dag lange fees volg op die eerste van sy soort wat in 2018 plaasgevind het.
Brett Hoppé, die algemene bestuurder van Time Square, sê hulle het ŉ paar veranderinge aangebring sedert verlede jaar, sodat die fees nóg meer aan mense se verwagtinge voldoen.
“Ons het die Appetite Fest ŉ dag langer gemaak en ons het dit na die lenteseisoen geskuif. Daar is ook ŉ rits nuwe ervarings wat feesgangers gaan geniet. Onder meer is daar ‘Cooking with…’- werksessies waarin kos-entoesiaste die geleentheid sal kry om saam met Suid-Afrika se bekendste sjefs te kook,” sê hy.
Gary Mehigan (Foto: Verskaf)
“MasterChef Australia se charismatiese beoordelaars sal ook meesterklasse aanbied, wat vir aanhangers die geleentheid gee om dié bekende Aussies in aksie te sien.”
Feesgangers kan verder ŉ verskeidenheid boetiekbrouerye, gourmetkosstalletjies, hoë gehalte drankies en bekroonde wynkelders op dié fees verwag. Vraag-en-antwoord-sessies met internasionale en plaaslike sjefs word ook aangebied.
Kinders kan in ŉ veilige afgebakende area speel waar gesigverf, speletjies, ŉ springkasteel, ŉ klimraam en selfs ŉ kindervriendelike kosmaak-teater hulle sal vermaak.
Appetite Fest vind van 13 tot 15 September by Time Square in Pretoria plaas. Kaartjies is by Computicket beskikbaar.
Sashi Cheliah (Foto: Verskaf)
Shannon Bennett (Foto: Verskaf)